

**לשכת הפסיכיאטר המחוזי**

**צוות פיקוח ובקרה**

כו' אדר תשע"ח

13 במרץ 2018

**סיכום בקרה חוזרת בנושא זיהומים , בית חולים אברבנאל בתאריך 18/02/2018**

**השתתפו בסיור** : גב' בבט סיני-אחות רכזת סיעוד בי"ח אברבנאל, גב' דנה יקיר-ע' פסיכיאטר מחוזי לבקרה, גב' לאורה דרדיק- אחות אפידמיולוגית לשכת הבריאות מחוז תל אביב.

הסיור נערך במחלקות :פעילה נשים, חדר מיון ואולם ECT.

אל מול הבקרה הקודמת שנערכה לצורך רישוי בתאריך 18.7.2017 ניכר שישנם מאמצים רבים לשיפור תחום מניעת זיהומים בבית חולים.

בית החולים מינה אחות מניעת זיהומים. אנו מברכים את הגב' בבט סיני על מינויה כאחות מניעת זיהומים במוסד ועל השיתוף הפעולה המלא אשר נוצר בינה ללשכת הבריאות תל אביב. שיתוף פעולה זה סייע במתן מענה למספר התפרצויות של מחלות מחייבות דיווח במוסד.

בית החולים מינה את ד"ר עינת קוטר כיועצת למחלות זיהומיות. אנו מברכים על המינוי.

בית החולים הקים ועדה למניעת זיהומים אשר נמנים עליה גורמים שונים בבית החולים אשר נרתמים למשימה חשובה זו.

**הערות כלליות לכלל המחלקות**

אחסון ציוד ברב-תא: מאוחסן ציוד בכמות גדולה בתאים, יש לאחסן כמות קטנה המספיקה ליום-יומיים. ציוד כגון מחטים, דוקרנים עדיף להשאיר באריזתם המקורית לצורך זיהוי תאריך תפוגה ושמירה על ההיגיינה.

כביסה נקייה: יש להניח בארון סגור.

אוגר לכביסה מלוכלכת: יש לכתוב נוהל לניקוי חיצוני ולניקוי השק ע"י מי מתבצע וכל כמה זמן.

הדרכת העובדים על היגיינת ידיים: נצפו עובדים עם כפפות ללא צורך לבישה לשם פעולות הספציפיות, יש גם לבצע היגיינת ידיים לפני חבישה והורדתן.

הדרכות: יש להמשיך להשקיע מאמצים רבים בכלל הסקטורים.

מיכל מחטים: נמצאו מכלים לפינוי חפצים חדים כשהם מלאים לגמרי מעל האמור בנוהל (3/4 מהקיבולת).

וילונות: יש לקבוע סידור וזמני שליחה לניקוי.

פתחי אוורור למזגן: יש לנקותם באופן מידי ניקוי יסודי ברוב המחלקות בבית החולים ולהחליפן במקום בו יש חלודה.

תקרות: בכל מקום בו יש לוחות שבורים ו/או חסרים יש לתקנם.

כיסאות במרפאות או בחדר טיפול: יש לרכוש אך ורק כסאות מחומר רחיץ.

מיטות בחדר טיפול או במרפאות: נצפו סדינים מבד קבוע במיטות, יש להקפיד על ניקוי וחיטוי המיטה בין מטופלים והחלפת סדין.

חלודה: מכשירים וציוד אשר התגלה עם חלודה יש להחליפם.

ברזים: יש להתקין ברזים בכל חדרי הטיפול בניתן לסגור עם מרפק.

משאבות חומרי ניקוי/חיטוי: יש להחליפן כאשר יש לכלוך שלא ניתן להסרה.

מכשירים: יש לרשום הוראות ניקוי /חיטוי של המכשירים על פי הוראות יצרן בהעדר הוראות כתובות בנהלים של משרד הבריאות.

פחים בשירותים: יש לשים פחים עם מכסה.

**חדר ECT:**

נמצאו מזרקים במספר נקודות בחדר ללא שם התרופה, תאריך הכנה, שם של חולה התרופה מיועדת לו.

חדר הכנת תרופות מבולגן עם תרופות שלא ידוע כמה זמן מחוץ למקרר ומלא בפריטים על השולחן אשר לא שייכים לחדר כזה כגון מפתחות ופריטים לשימוש אישי (גלוקומטר) גלוי.

את התרופות אין להכין מראש אלה בעת השימוש.

יש לברר עם הרוקחת האם יש צורך לרשום טמפרטורה של המקרר ידנית כל יום או רק פעמים בשבוע כאשר המחלקה פועלת.

**חדר מיון**:

בתוך המיון קיים חדר תרופות: יש לשים את המתלה של בגדי עובדים מחוץ לחדר זה.

פחי אשפה סגורים.

אחסון ציוד ברב-תא: מאוחסן ציוד בכמות גדולה בתאים, יש לאחסן כמות קטנה המספיקה ליום-יומיים. ציוד כגון מחטים, דוקרנים עדיף להשאיר באריזתם המקורית לצורך זיהוי תאריך תפוגה ושמירה על ההיגיינה.

**סיכום:**

כלל הפעילות לבקרה ומניעת זיהומים הינה מרכיב חיוני לתפקודם של מוסדות רפואיים ומהווה חלק ממערך של אבטחת איכות הטיפול .חשיבות הנושא עולה לנוכח עליה בשכיחות הזיהומים הנרכשים ובעומס בבתי החולים.

1. יש לתקן את הליקויים המפורטים לעיל ולהחילם בהתאמה על כל המחלקות של בית החולים .
2. לפי חוזר מנהל רפואי [https://www.health.gov.il/hozer/mr09\_2012.pdf](https://www.health.gov.il/hozer/mr09_2012.pdf18/2005) יש לחשב מספר מיטות המוסד ולמנות אחיות מניעת זיהומים לפי הצורך וגם לתת להם הכשרה פורמלית בתחום. **כרגע אחות מניעת הזיהומים אחת שהתחילה הכשרה פורמלית ובמשרה מלאה. כאשר יש צורך בחצי משרה נוספת של אחות וזה על פי נוהל הנזכר מעלה שקובע אחות אחת ל200 מיטות אשר חל בכל בית החולים כולל בתי חולים לבריאות הנפש.**
3. **חיסוני עובדים, יש להרחיב את החיסונים גם על עובדים ותיקים ולא רק על עובדים חדשים, יש צורך לעקוב אחרי שיעור התחסנות במוסד. לפי נוהל** https://www.health.gov.il/hozer/mk08\_2016.pdf
4. **חיסוני שפעת עונתית, יש לעודד עובדים להתחסן נגד שפעת ע"י פרסים ,תחרויות בין מחלקתיות, דוגמא אישית ולעקוב כל שנה אחרי שיעור התחסנות.**
5. **יש לתעד ולעקוב אחרי חיסוני מטופלים. גם בחורף נגד חיסוני שפעת.**
6. **יש להיכנס לכל מחלקה בבית החולים ולבצע התערבות לשיפור התשתיות.**
7. **כיסאות ומשטחים בחדרי טיפול, חדרי תרופות צריכים להיות עשויים חומר רחיץ.**
8. **יש להמשיך לבנות תכוניות לצורך הדרכת על מניעת זיהומים ואמצעי זהירות שיגרתים לכלל הצוותים** (עובדי ניקיון ,כוחות עזר, אחים, רופאים). https://www.health.gov.il/hozer/mr10\_2010.pdf
9. **יש לבצע הדרכה, תזכורות, כרזות, תצפיות להיגיינת ידיים ולתעד שיעור הענות** לפי נוהל https://www.health.gov.il/hozer/mr24\_2009.pdf
10. **יש לבנות תוכניות לניקוי חיטוי המוסד לפי** נוהל : <https://www.health.gov.il/hozer/mr12_2006.pdf>
11. **גוזז ציפורניים**: יש לעקר מכשור כזה בין חולה לחולה או להקצות ציוד אישי.
12. **יש לתצפת מפעילים חיצוניים** כגון ניידת שיניים ופדיקוריסטים, עליהם חלים אותם הנהלים שהוזכרו עד כאן כולל חיסוני עובדי בריאות ולהדריכם במקרה הצורך גם בהקשר לטיפול המטופלים עם חיידקים עמידים לאנטיביוטיקה.
13. **יש לציין את ההתקדמות הגדולה שביצע בית החולים בתחום מניעת זיהומים בראשות הנהלת בית החולים ויש להמשיך ולקדם את הנושא על כל היבטיו.**

**נושא הזיהומים יחזור וייבדק בבקרת הרישוי הקרובה בבית החולים ב- 17/05/2018.**

בברכה

לאורה דרדיק דנה יקיר

אחות אפידמיולוגית מומחית במניעת זיהומים ע' פסיכיאטר מחוזי לבקרה

העתקים:

דר' דנה גפן- רופאת מחוז תל אביב בפועל

דר' מיכל סביון- רופאת לשכה, מחוז תל אביב

דר' נעמה נוס- רופאת לשכה, מחוז תל אביב

דר' עוזי שי- פסיכיאטר מחוזי תל אביב

דר' שרית רחמני- אחות מפקחת מחוז תל אביב

דר' רחל מאור- רופאת צוות בקרה, לשכת פסיכיאטר מחוזי תל אביב

להפז טל דורות- עו"ס צוות בקרה, לשכת פסיכיאטר מחוזי תל אביב